hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu es hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
1 millió bankkártya lehet a mobiltárcákban Magyarországon | FinTechZone
írta LEMÁK GÁBOR | 2021. 07. 19. | Apple Pay, Digitális pénzügyek, Google Pay, Összes hír
Apple Pay | Google Pay | mobilfizetés | mobiltárca | Revolut | Wise
A magyarok több mint 800 ezer hazai kibocsátású bankkártyát regisztráltak a mobiltárcákba a Magyar Nemzeti Bank (MNB) adatai szerint. Ugyanakkor ez a szám lényegesen magasabb is lehet, mivel az MNB statisztikái csak a hazai kibocsátású fizetési kártyákra vonatkoznak. A Magyarországon is népszerű nemzetközi fintech szolgáltatók, mint a Revolut, Wise, Curve, Monese, vagy Bunq fizetési kártyái nem szerepelnek a hazai statisztikákban, pedig ezek számossága is meghatározó és folyamatosan növekszik. A FinTechZone becslése alapján az utóbbi kártyákat nagyobb arányban rögzítették az Apple Pay-be és a Google Pay-be, mint a hagyományos bankok fizetési kártyáit, így összességében az 1 milliót is elérheti a mobiltárcákban található fizetési kártyák száma Magyarországon.
A hazai bankszektor digitális transzformációs irányai, a legújabb fintech trendek és megoldások, a digitális banki stratégiák kiemelt témái lesznek 2021. október 7-én az idén 5 éves FinTechShow-nak. FinTechShow: (m)érték a digitális pénzügyekben. Részletek: FinTechShow 5.0
Mobiltárcákba regisztrált bankkártyák száma: 60%-os növekedés 12 hónap alatt
Az MNB adatai alapján 2020. március végén a magyarok 500 ezer bankkártyát adtak hozzá a mobiltárcákhoz. Egy év alatt ez a számosság több mint 60%-kal nőtt és átlépte a 800 ezret. A FinTechZone szerint a drasztikus növekedéshez az alábbi trendek járultak hozzá:
a pandémia miatt hozott készpénzkorlátozó intézkedések.
A limitmentes érintés nélküli fizetés(ből eredő magasabb szintű biztonság és kényelem).
Az érintéses mobilfizetési megoldást – többek között az Apple Pay-t – kínáló bankok számának növekedése. Napjainkra a 10 legnagyobb hazai lakossági bankból 9-nél elérhető az Apple Pay és az elmúlt 12 hónapban bővült az Androidos banki mobiltárcák száma is. A 10 legnagyobb hazai bankból 7 kínál az Androidosoknak érintéses mobilfizetési lehetőséget.
Az érintéses mobilfizetést – elsősorban az Apple Pay-t – népszerűsítő kampányok.
A hazai kibocsátású összes bankkártya 8,3%-át regisztrálták a mobiltárcákba 2021. március végéig. Egy évvel korábban, 2020. március végén ez az arány 5,3% volt. A FinTechZone becslése alapján 2022 március végéig a mobiltárcákban található bankkártyák száma átlépi a 10%-ot, ami elsősorban a Google Pay-t kínáló bankok számának növekedésének lesz köszönhető.
Az összes hazai kibocsátású bankkártya és a mobiltárcákba regisztrált bankkártyák száma
Az MNB adatai adapján szerkesztette FinTechZone.hu. Bal tengely: összes hazai kibocsátású bankkártya száma, jobb tengely: mobiltárcába regisztrált hazai kibocsátású bankkártyák száma.
A GPay újabb lökést adhat az érintéses mobilfizetésnek
A GPay 2021. áprilisában vált elérhető Magyarországon a K&H-nak köszönhetően. A FinTechZone korábbi megkeresésére reagálva a CIB Bank, Erste Bank és a Takarékbank is jelezték, hogy még az idén bevezetik a Google Pay-t is. A hazai okostelefonok több mint 80%-án Androidos operációs rendszer fut, ezért a GPay további (jelentős) lökést adhat az érintéses mobilfizetésnek.
Nemcsak a mobiltárcákban található bankkártyák száma, de a mobiltárcás vásárlási tranzakciók száma is jelentősen, 50%-kal növekedett egy év alatt. 2020 első negyedévében 11,8 millió darab fizetési tranzakciót hajtottak végre mobiltárcával, míg 2021 első negyedévében már 17,6 milliót.
A tranzakciók átlagos értéke is növekedett 12 hónap alatt. 2020 első negyedévében az érintéses mobilfizetési tranzakciók átlagos értéke 5230 forint, 2021. első negyedévében már 5945 forint.
Megérkezett a Google Pay Magyarországra, 2020.11.17.
Google Pay elsőként a K&H Banknál, 2021.04.07.
Íme, melyik banknál mikor lesz Google Pay, 2021.01.21.
Hogyan használhatjuk a Google Pay-t Magyarországon?, 2020.12.07.
1 millió fizetési kártya lehet jelenleg a mobiltárcákban Magyarországon
Az MNB adatai alapján elmondható, hogy a mobiltárcák egyre népszerűbbek Magyarországon és rendkívül dinamikusan növekszik a felhasználók köre is.
Ha az MNB adataihoz hozzávesszük a hazai Revolut, Wise, Curve és egyéb fintech szolgáltatók által használt fizetési kártyákat is, amelyeket hozzá lehet adni az Apple Pay-hez és a Google Pay-hez is, akkor még kedvezőbb a kép.
A FinTechZone becslése alapján a határon átnyúló fintech szolgáltatók fizetési kártyáinak száma eléri a 800 ezret hazánkban, aminek legalább az egynegyedét regisztrálhatták az Apple Walletban, a GPay-ben.
Ennek eredményeként az 1 milliót is elérheti a mobiltárcában található fizetési kártyák száma Magyarországon.
Mobiltárcák harca: Kié lesz a digitális jövőnk?, 2021.05.17.
Mobiltárcák vagy ökoszisztémák harca?, 2021.07.05.
Google Pay versus hazai androidos mobiltárcák, 2020.11.18.
Címlapfotó: HLundgaard, CC BY-SA 3.0
← A Microsoft is felszállt a BNPL vagonra Kijött az MNB nyílt bankolást segítő ajánlása →
A Szabadidő Központban (a KÖZGÁZ-on) végzett, a Duna bal partján. Kimaradt a bölcsi és a multikulti szocializáció az életéből, így lettek eretnek gondolatai. Néha kiengedik a zártosztályról, de már egyre ritkábban. A gumiszobából pattantak ki a FinTechZone, a FinTech Akadémia, a FinTech Verseny, a HUNFINTECH25 és a FinTechShow ötletek, amiket sajnos továbbiak is követnek majd. #fintechterapia #gumiszoba
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
A magyar kisvállalkozások négyötöde tesz a környezete védelméért
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.